Ettepanek: NÕUKOGU OTSUS ELi-EFTA ühistransiidi ühiskomitees Euroopa Liidu võetava seisukoha kohta seoses ühistransiidiprotseduuri konventsiooni muutmist käsitleva otsuse vastuvõtmisega /* COM/2015/0153 final - 2015/0078 (NLE) */





SELETUSKIRI 1. ETTEPANEKU TAUST 1.1. Ettepaneku põhjused ja eesmärgid Euroopa Ühendus ja EFTA riigid sõlmisid 20. mail 1987 ühistransiidiprotseduuri konventsiooni (edaspidi „konventsioon”). Endise Jugoslaavia Makedoonia vabariigi ühinemine konventsiooniga nõuab uute, asjaomast riiki käsitlevate keeleviidete lisamist konventsiooni. Lisaks on vastavalt vaja muuta tagatisdokumente, milles on nimetatud konventsiooniosalisi. Eesmärk on vastu võtta ELi ühine seisukoht konventsiooni muutmist käsitleva ELi-EFTA ühistransiidi ühiskomitee otsuse nr 3/2015 eelnõu kohta. 1.2. Üldine taust Konventsiooniga kehtestati meetmed, millega lihtsustatakse kaupade liikumist Euroopa Liidu, Islandi Vabariigi, Norra Kuningriigi, Šveitsi Konföderatsiooni ja Türgi Vabariigi vahel. Endine Jugoslaavia Makedoonia vabariik väljendas ametlikult soovi ühineda konventsiooniga ning ta on täitnud kõik juriidilised, struktuurilised ja infotehnoloogiaalased nõuded, mis on ühinemise vältimatuks eeltingimuseks. Kuna endine Jugoslaavia Makedoonia vabariik on kõik eeltingimused täitnud, kõnealust riiki on kutsutud ühinema ja ta on hoiule andnud oma ühinemiskirja, on vaja muuta konventsiooni, et lisada makedooniakeelsed viited, ning kohandada vastavalt tagatisdokumente. Kõnealused muudatused tuleb sisse viia ning neid kohaldatakse alates esimesest päevast, mil endine Jugoslaavia Makedoonia vabariik hakkab ühistransiidisüsteemi kasutama. 1.3. Ettepaneku valdkonnas kehtivad õigusnormid Ettepaneku valdkonnas praegu kehtivad õigusnormid puuduvad. 1.4. Kooskõla Euroopa Liidu muude tegevuspõhimõtete ja eesmärkidega Ei kohaldata. 2. HUVITATUD ISIKUTEGA KONSULTEERIMISE JA MÕJUHINNANGU TULEMUSED 2.1. Konsulteerimine huvitatud isikutega Konsultatsioonimeetodid, peamised sihtvaldkonnad ja vastajate üldiseloomustus ELi-EFTA ühistransiidi ühiskomitee otsuse nr 3/2015 eelnõu (konventsiooni muutmise kohta) heakskiitmise osas konsulteeriti liikmesriikidega tolliseadustiku komitee tollistaatuse ja transiidisektsiooni raames ning konventsiooniosalistega ELi-EFTA ühistransiidi töörühmas. Vastuste kokkuvõte ja nende arvessevõtmine Pooldav arvamus. Eksperdiarvamuste kogumine ja kasutamine Välisekspertide arvamusi ei olnud vaja kasutada. 2.2. Mõju hindamine Konventsiooniga ühinemist võib käsitada endise Jugoslaavia Makedoonia vabariigi Euroopa Liiduga ühinemisele eelneva strateegia raames. Selle tulemusel viiakse transiidivaldkond vastavusse liidu õigustikuga. Ühistransiidiprotseduuri kasutuselevõtt endises Jugoslaavia Makedoonia vabariigis TIR-protseduuri alternatiivina lihtsustab täiendavalt transiiti, vähendab kulusid ja võib suurendada kaubandust. 3. ETTEPANEKU ÕIGUSLIK KÜLG 3.1. Kavandatud meetme kokkuvõte Endise Jugoslaavia Makedoonia vabariigi ühinemine nõuab uute, asjaomast riiki käsitlevate keeleviidete lisamist konventsiooni, et konventsiooniosalised saaksid kohaldada ühistransiidiprotseduuri. Tolliseadustiku komitee tollistaatuse ja transiidisektsioon ning ELi-EFTA ühistransiidi töörühm on käesoleva otsuse eelnõu heaks kiitnud. Komisjoni kutsutakse üles kiitma kirjalikult heaks käesoleva otsuse eelnõu, et esitada see nõukogule ühisseisukoha saamiseks, mis on vajalik selleks, et ELi-EFTA ühistransiidi ühiskomitee saaks otsuse lõplikult vastu võtta. 3.2. Õiguslik alus 20. mai 1987. aasta ühistransiidiprotseduuri konventsiooni artikkel 15. 3.3. Subsidiaarsuse põhimõte Ettepanek kuulub Euroopa Liidu ainupädevusse (ühine kaubanduspoliitika) ning seetõttu puudub vajadus hinnata kõnealuse ettepaneku kooskõla subsidiaarsuse põhimõttega (Euroopa Liidu toimimise lepingu artikli 5 lõige 3). 3.4. Proportsionaalsuse põhimõte Ettepanek on proportsionaalsuse põhimõttega kooskõlas järgmistel põhjustel. Kavandatud meede on ainus võimalik meede. Kavandatud meede ei sisalda finantskohustusi. 3.5. Õigusakti valik Kavandatud õigusakt(id): Otsus. Kavandatud meede on ainus sobiv vahend. 4. MÕJU EELARVELE Ettepanek ei mõjuta ELi eelarvet. 5. TÄIENDAV TEAVE Lihtsustamine Ettepanekuga nähakse ette halduskorra lihtsustamine ametiasutuste ning eraõiguslike isikute jaoks. Ettepanekuga nähakse ette üks ühistransiidiprotseduur kõigile konventsiooniosalistele. Ühistransiidiprotseduur lihtsustab eraõiguslike isikute jaoks tolliformaalsusi. 2015/0078 (NLE) Ettepanek: NÕUKOGU OTSUS ELi-EFTA ühistransiidi ühiskomitees Euroopa Liidu võetava seisukoha kohta seoses ühistransiidiprotseduuri konventsiooni muutmist käsitleva otsuse vastuvõtmisega EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artikli 207 lõiget 4 koostoimes artikli 218 lõikega 9, võttes arvesse Euroopa Komisjoni ettepanekut ning arvestades järgmist: (1) Euroopa Majandusühenduse ning Austria Vabariigi, Soome Vabariigi, Islandi Vabariigi, Norra Kuningriigi, Rootsi Kuningriigi ja Šveitsi Konföderatsiooni vahel sõlmitud ühistransiidiprotseduuri konventsiooni[1] (edaspidi „konventsioon”) artikli 15a kohaselt võib kolmas riik saada kõnealuse konventsiooni osaliseks, kui konventsiooni alusel loodud ühiskomitee otsuse alusel kutsutakse asjaomast riiki ühinema. (2) Konventsiooni artikli 15 kohaselt antakse ELi-EFTA ühiskomiteele õigus soovitada ja võtta vastu otsuseid, millega muudetakse kõnealust konventsiooni ja selle liiteid. (3) Endine Jugoslaavia Makedoonia vabariik on ametlikult väljendanud soovi ühineda ühistransiidisüsteemiga. (4) Endine Jugoslaavia Makedoonia vabariik on täitnud kõik juriidilised, struktuurilised ja infotehnoloogiaalased nõuded, mis on konventsiooniga ühinemise vältimatuks eeltingimuseks, ning võib ametliku ühinemismenetluse kohaselt konventsiooniga ühineda. (5) Seoses ühistransiidisüsteemi laiendamisega on konventsioonis vaja teha teatavaid muudatusi. See on seotud makedooniakeelsete viidetega ja tagatisdokumentide asjakohaste kohandustega. (6) Kavandatavad muudatused esitati ELi-EFTA ühistransiidi ja kaubavahetusformaalsuste lihtsustamise töörühmale arutamiseks ning need kiideti esialgselt heaks. (7) Seega peaks kavandatavate muudatuste suhtes liidu nimel võetav seisukoht põhinema lisatud otsuse eelnõul, ON VASTU VÕTNUD KÄESOLEVA OTSUSE: Artikkel 1 ELi-EFTA ühistransiidi ühiskomitees liidu nimel võetav seisukoht põhineb käesolevale otsusele lisatud otsuse eelnõul. Kõnealuse otsuse eelnõu väiksemates muudatustes võivad liidu esindajad kokku leppida ELi-EFTA ühiskomitees. Artikkel 2 ELi-EFTA ühistransiidi ühiskomitee otsus avaldatakse pärast selle vastuvõtmist Euroopa Liidu Teatajas. Artikkel 3 Käesolev otsus jõustub 1. juunil 2015. Brüssel, Nõukogu nimel eesistuja [1] EÜT L 226, 13.8.1987, lk 2. Eelnõu Ettepanek: ELi-EFTA ühistransiidi ühiskomitee otsus nr .../2015, millega muudetakse ühistransiidiprotseduuri konventsiooni ÜHISKOMITEE, võttes arvesse 20. mai 1987. aasta ühistransiidiprotseduuri konventsiooni,[1] eriti selle artikli 15 lõike 3 punkti a, ning arvestades järgmist: 1) Endine Jugoslaavia Makedoonia vabariik väljendas oma soovi ühineda 20. mai 1987. aasta ühistransiidiprotseduuri konventsiooniga (edaspidi „konventsioon”) ning teda on kutsutud ühinema konventsiooni kohaselt loodud ühiskomitee ......... 2015. aasta otsuse nr .../2015* alusel. 2) Seetõttu tuleks konventsiooni õiges järjekorras lisada konventsioonis kasutatud viidete makedooniakeelsed tõlked. 3) Käesoleva otsuse kohaldamine peaks olema seotud endise Jugoslaavia Makedoonia vabariigi konventsiooniga ühinemise kuupäevaga. 4) Selleks et võimaldada trükitud tagatisvormide kasutamist vastavalt kriteeriumidele, mis kehtisid enne endise Jugoslaavia Makedoonia vabariigi konventsiooniga ühinemise kuupäeva, on kehtestatud üleminekuperiood, mille jooksul neid trükitud vorme võib vastavaid kohandusi tehes jätkuvalt kasutada. 5) Seepärast tuleks konventsiooni vastavalt muuta, ON VASTU VÕTNUD KÄESOLEVA OTSUSE: Artikkel 1 Ühistransiidiprotseduuri konventsiooni III liidet muudetakse vastavalt käesoleva otsuse lisale. Artikkel 2 1. Käesolevat otsust kohaldatakse alates 1. juunist 2015. [ 2. III liite C1, C2, C3, C4, C5 ja C6 lisas esitatud vorme võib 1. detsembril 2012 kehtinud kujul jätkuvalt kasutada kuni 1. maini 2016, kui neis tehakse vajalikud muudatused seoses geograafiliste andmete, ametliku asukoha või volitatud esindaja aadressiga. Brüssel, […] 2015 Ühiskomitee nimel eesistuja LISA 1. B1 lisa lahtris 51 lisatakse Läti ja Malta vahele järgmine taane: - MK endine Jugoslaavia Makedoonia vabariik 2. B6 lisa III jaotist muudetakse järgmiselt. 2.1. Tabeli esimeses osas „Piiratud kehtivus – 99200” lisatakse enne MT järgmine taane: - MK Ограничено важење 2.2. Tabeli teises osas „Loobutud – 99201” lisatakse enne MT järgmine taane: - MK Изземање 2.3. Tabeli kolmandas osas „Alternatiivsed tõendid – 99202” lisatakse enne MT järgmine taane: - MK Алтернативен доказ 2.4. Tabeli neljandas osas „Erinevused: asutus, kuhu kaup esitati … (nimi ja riik) – 99203” lisatakse enne MT järgmine taane: - MK Разлики: Испостава каде стоките се ставени на увид …… (назив и земја) 2.5. Tabeli viiendas osas „Väljumine ….. on aluseks piirangutele ja/või maksudele vastavalt määrusele/direktiivile/otsusele nr ... – 99204” lisatakse enne MT järgmine taane: - MK Излез од …………предмет на ограничувања или давачки согласно Уредба/Директива/Решение № ……. 2.6. Tabeli kuuendas osas „Ettenähtud teekonnast loobutud – 99205” lisatakse enne MT järgmine taane: - MK Изземање од пропишан правец на движење 2.7. Tabeli seitsmendas osas „Volitatud kaubasaatja – 99206” lisatakse enne MT järgmine taane: - MK Овластен испраќач 2.8. Tabeli kaheksandas osas „Allkirjanõudest loobutud – 99207” lisatakse enne MT järgmine taane: - MK Изземање од потпис 2.9. Tabeli üheksandas osas „ÜLDTAGATISE KASUTAMINE KEELATUD– 99208” lisatakse enne MT järgmine taane: - MK ЗАБРАНА ЗА УПОТРЕБА НА ОПШТА ГАРАНЦИЈА 2.10. Tabeli kümnendas osas „PIIRAMATU KASUTAMINE – 99209” lisatakse enne MT järgmine taane: - MK УПОТРЕБА БЕЗ ОГРАНИЧУВАЊЕ 2.11 Tabeli üheteistkümnendas osas „Välja antud tagasiulatuvalt – 99210” lisatakse enne MT järgmine taane: - MK Дополнително издадено 2.12. Tabeli kaheteistkümnendas osas „Erinevad – 99211” lisatakse enne MT järgmine taane: - MK Различни 2.13. Tabeli kolmeteistkümnendas osas „Mahtkaup – 99212” lisatakse enne MT järgmine taane: - MK Рефус 2.14. Tabeli neljateistkümnendas osas „Saatja – 99213” lisatakse enne MT järgmine taane: - MK Испраќач 3. C1 lisa asendatakse järgmise tekstiga: C1 LISA ÜHISTRANSIIDIPROTSEDUUR / ÜHENDUSE TRANSIIDIPROTSEDUUR TAGATISDOKUMENT ÜKSIKTAGATIS I. Käendaja kohustus 1. Allakirjutanu[2] … kelle elukoht või registrijärgne asukoht on[3] … tagab käesolevaga solidaarselt … tagatistolliasutuses kuni … suuruse summa ulatuses Euroopa Liidu (kuhu kuuluvad Belgia Kuningriik, Bulgaaria Vabariik, Tšehhi Vabariik, Taani Kuningriik, Saksamaa Liitvabariik, Eesti Vabariik, Kreeka Vabariik, Hispaania Kuningriik, Prantsuse Vabariik, Horvaatia Vabariik, Iirimaa, Itaalia Vabariik, Küprose Vabariik, Läti Vabariik, Leedu Vabariik, Luksemburgi Suurhertsogiriik, Ungari Vabariik, Malta Vabariik, Madalmaade Kuningriik, Austria Vabariik, Poola Vabariik, Portugali Vabariik, Rumeenia, Sloveenia Vabariik, Slovaki Vabariik, Soome Vabariik, Rootsi Kuningriik ning Suurbritannia ja Põhja-Iiri Ühendkuningriik) ning Islandi Vabariigi, endise Jugoslaavia Makedoonia vabariigi, Norra Kuningriigi, Šveitsi Konföderatsiooni, Türgi Vabariigi, Andorra Vürstiriigi ja San Marino Vabariigi[4] kasuks printsipaali põhi- ja lisamaksekohustused, kulud ja ettenägematud kulud (v.a rahatrahvid), mille eest printsipaal[5] … võib olla eespool nimetatud riikide ees vastutav või vastutavaks saada seoses tolli- ja muudest maksudest tulenevate tollivõlgadega, mida kohaldatakse allpool kirjeldatud kauba suhtes, mis on ühenduse transiidiprotseduuril või ühistransiidiprotseduuril lähtetolliasutusest … sihttolliasutusse … Kauba kirjeldus: ……….. 2. Allakirjutanu kohustub punktis 1 loetletud riikide pädevate asutuste esimese kirjaliku nõude korral tasuma nõutavad summad, ilma et makse tegemist saaks nõude esitamise kuupäevast alates rohkem kui 30 päeva võrra edasi lükata, välja arvatud juhul, kui tema või mõni teine asjaomane isik esitab enne kõnealuse tähtaja möödumist pädevatele asutustele tõendi kõnealuse transiitveo lõppemise kohta. Pädev asutus võib allakirjutanu taotluse korral ja igal põhjendatud juhul pikendada alates maksenõude esitamise kuupäevast lubatavat 30päevast tähtaega, mille jooksul kõnealune isik peab nõutud summad tasuma. Tähtaja pikendamisega seotud kulud ja eelkõige intressid arvutatakse nii, et need võrduksid asjaomase riigi raha- või finantsturul samadel tingimustel tasutava määraga. 3. Käesolev kohustus hakkab kehtima päeval, mil tagatistolliasutus selle aktsepteerib. Allakirjutanu vastutab kõigi tollivõlgade tasumise eest, mis tulenevad käesoleva kohustusega hõlmatud ühenduse transiitvedudest või ühistransiitvedudest, mida alustati enne tagatise tühistamist või kehtetuks tunnistamist, isegi juhul, kui maksenõue on esitatud pärast kõnealust kuupäeva. 4. Allakirjutanu teatab käesoleva kohustuse raames oma ametliku asukoha[6] ... kõikides punktis 1 osutatud muudes riikides: Riik || Perekonna- ja eesnimi või ärinimi ning täielik aadress || Allakirjutanu kinnitab, et kogu kirjavahetus, kõik teadaanded ja kõik tema võetud kohustusega seotud formaalsused ja protseduurid, mis on adresseeritud või kirjalikult esitatud ühte tema ametlikest asukohtadest, loetakse talle nõuetekohaselt kättetoimetatuks. Allakirjutanu tunnistab nende kohtute pädevust, kelle tööpiirkonnas on tema ametlikud asukohad. Allakirjutanu kohustub mitte muutma oma ametlikke asukohti; kui ta peab seda siiski tegema, siis teatab ta sellest enne tagatistolliasutusele. Koht ……., kuupäev ……… ……… (Allkiri)[7] II. Tagatistolliasutuse aktsept Tagatistolliasutuses ……………… on … (kuupäev) aktsepteeritud käendaja kohustus, mis hõlmab … (kuupäev) deklaratsiooni nr …[8] alusel toimuvat ühenduse transiitvedu / ühistransiitvedu. (Pitser ja allkiri)” 4. C2 lisa asendatakse järgmise tekstiga: „C2 LISA ÜHISTRANSIIDIPROTSEDUUR / ÜHENDUSE TRANSIIDIPROTSEDUUR KÄENDUSDOKUMENT MAKSEKVIITUNGINA ESITATAV ÜKSIKTAGATIS I. Käendaja kohustus 1. Allakirjutanu[9] …. kelle elukoht või registrijärgne asukoht[10] on … tagab käesolevaga solidaarselt … tagatistolliasutuses Euroopa Liidu (kuhu kuuluvad Belgia Kuningriik, Bulgaaria Vabariik, Tšehhi Vabariik, Taani Kuningriik, Saksamaa Liitvabariik, Eesti Vabariik, Kreeka Vabariik, Hispaania Kuningriik, Prantsuse Vabariik, Horvaatia Vabariik, Iirimaa, Itaalia Vabariik, Küprose Vabariik, Läti Vabariik, Leedu Vabariik, Luksemburgi Suurhertsogiriik, Ungari Vabariik, Malta Vabariik, Madalmaade Kuningriik, Austria Vabariik, Poola Vabariik, Portugali Vabariik, Rumeenia, Sloveenia Vabariik, Slovaki Vabariik, Soome Vabariik, Rootsi Kuningriik, Suurbritannia ja Põhja-Iiri Ühendkuningriik) ning Islandi Vabariigi, endise Jugoslaavia Makedoonia vabariigi, Norra Kuningriigi, Šveitsi Konföderatsiooni, Türgi Vabariigi, Andorra Vürstiriigi ja San Marino Vabariigi[11] kasuks printsipaali põhi- ja lisamaksekohustused, kulud ja ettenägematud kulud (v.a rahatrahvid), mille eest printsipaal võib olla eespool nimetatud riikide ees vastutav või saada vastutavaks seoses tolli- ja muudest maksudest tulenevate tollivõlgadega, mida kohaldatakse ühenduse transiidiprotseduuril või ühistransiidiprotseduuril oleva kauba suhtes ning mille puhul allakirjutanu on kohustunud välja andma üksiktagatise maksekviitungeid kuni 7 000 euro väärtuses maksekviitungi kohta. 2. Allakirjutanu kohustub punktis 1 loetletud riikide pädevate asutuste esimese kirjaliku nõude korral tasuma nõutavad summad kuni 7 000 euro ulatuses maksekviitungi kohta, ilma et makse tegemist saaks nõude esitamise kuupäevast alates rohkem kui 30 päeva võrra edasi lükata, välja arvatud juhul, kui tema või mõni teine asjaomane isik esitab enne kõnealuse tähtaja möödumist pädevatele asutustele tõendi kõnealuse transiitveo lõppemise kohta. Pädev asutus võib allakirjutanu taotluse korral ja igal põhjendatud juhul pikendada alates maksenõude esitamise kuupäevast lubatavat 30päevast tähtaega, mille jooksul kõnealune isik peab nõutud summad tasuma. Tähtaja pikendamisega seotud kulud ja eelkõige intressid arvutatakse nii, et need võrduksid asjaomase riigi raha- või finantsturul samadel tingimustel tasutava määraga. 3. Käesolev kohustus hakkab kehtima päeval, mil tagatistolliasutus selle aktsepteerib. Allakirjutanu vastutab kõigi tollivõlgade tasumise eest, mis tulenevad käesoleva kohustusega hõlmatud ühenduse transiitvedudest või ühistransiitvedudest, mida alustati enne tagatise tühistamist või kehtetuks tunnistamist, isegi juhul, kui maksenõue on esitatud pärast kõnealust kuupäeva. 4. Allakirjutanu teatab käesoleva kohustuse raames oma ametliku asukoha[12] kõikides punktis 1 osutatud muudes riikides: Riik || Perekonna- ja eesnimi või ärinimi ning täielik aadress || Allakirjutanu kinnitab, et kogu kirjavahetus, kõik teadaanded ja kõik tema võetud kohustusega seotud formaalsused ja protseduurid, mis on adresseeritud või kirjalikult esitatud ühte tema ametlikest asukohtadest, loetakse talle nõuetekohaselt kättetoimetatuks. Allakirjutanu tunnistab nende kohtute pädevust, kelle tööpiirkonnas on tema ametlikud asukohad. Allakirjutanu kohustub mitte muutma oma ametlikke asukohti; kui ta peab seda siiski tegema, siis teatab ta sellest enne tagatistolliasutusele. Koht ….…., kuupäev ……… …… (Allkiri)[13] II. Tagatistolliasutuse aktsept Tagatistolliasutus ………………… Käendaja võetud kohustus aktsepteeritud (kuupäev) .......................... ……………… (Pitser ja allkiri)” 5. C4 lisa asendatakse järgmise tekstiga: „C4 LISA ÜHISTRANSIIDIPROTSEDUUR / ÜHENDUSE TRANSIIDIPROTSEDUUR TAGATISDOKUMENT ÜLDTAGATIS I. Käendaja kohustus 1. Allakirjutanu[14]… kelle elukoht või registrijärgne asukoht on[15]… tagab käesolevaga solidaarselt … tagatistolliasutuses kuni … st 100/50/30[16] % tollivõla limiidist Euroopa Liidu (kuhu kuuluvad Belgia Kuningriik, Bulgaaria Vabariik, Tšehhi Vabariik, Taani Kuningriik, Saksamaa Liitvabariik, Eesti Vabariik, Kreeka Vabariik, Hispaania Kuningriik, Prantsuse Vabariik, Horvaatia Vabariik, Iirimaa, Itaalia Vabariik, Küprose Vabariik, Läti Vabariik, Leedu Vabariik, Luksemburgi Suurhertsogiriik, Ungari Vabariik, Malta Vabariik, Madalmaade Kuningriik, Austria Vabariik, Poola Vabariik, Portugali Vabariik, Rumeenia, Sloveenia Vabariik, Slovaki Vabariik, Soome Vabariik, Rootsi Kuningriik ning Suurbritannia ja Põhja-Iiri Ühendkuningriik) ning Islandi Vabariigi, endise Jugoslaavia Makedoonia vabariigi, Norra Kuningriigi, Šveitsi Konföderatsiooni, Türgi Vabariigi, Andorra Vürstiriigi ja San Marino Vabariigi[17] kasuks, printsipaali põhi- ja lisamaksekohustused, kulud ja ettenägematud kulud (v.a rahatrahvid). mille eest printsipaal[18]............võib olla eelnimetatud riikide ees vastutav või saada vastutavaks seoses tolli- ja muudest maksudest tulenevate tollivõlgadega, mida kohaldatakse ühenduse transiidiprotseduuril või ühistransiidiprotseduuril oleva kauba suhtes. 2. Allakirjutanu kohustub punktis 1 loetletud riikide pädevate asutuste esimese kirjaliku nõude korral tasuma nõutavad summad eelnimetatud maksimumsumma ulatuses, ilma et makse tegemist saaks nõude esitamise kuupäevast alates rohkem kui 30 päeva võrra edasi lükata, välja arvatud juhul, kui tema või mõni teine asjaomane isik esitab enne kõnealuse tähtaja möödumist pädevatele asutustele tõendi kõnealuse transiitveo lõppemise kohta. Pädev asutus võib allakirjutanu taotluse korral ja igal põhjendatud juhul pikendada alates maksenõude esitamise kuupäevast lubatavat 30päevast tähtaega, mille jooksul kõnealune isik peab nõutud summad tasuma. Tähtaja pikendamisega seotud kulud ja eelkõige intressid arvutatakse nii, et need võrduksid asjaomase riigi raha- või finantsturul samadel tingimustel tasutava määraga. Seda summat ei tohi vähendada käesoleva kohustuse alusel juba makstud summade võrra, välja arvatud juhul, kui allakirjutanult nõutakse sellise tollivõla tasumist, mis tuleneb ühenduse transiitveost või ühistransiitveost, mida alustati enne eelneva maksenõude kättesaamist või kolmekümne päeva jooksul alates selle kättesaamisest. 3. Käesolev kohustus hakkab kehtima päeval, mil tagatistolliasutus selle aktsepteerib. Allakirjutanu vastutab kõigi tollivõlgade tasumise eest, mis tulenevad käesoleva kohustusega hõlmatud ühenduse transiitvedudest või ühistransiitvedudest, mida alustati enne tagatise tühistamist või kehtetuks tunnistamist, isegi juhul, kui maksenõue on esitatud pärast kõnealust kuupäeva. 4. Allakirjutanu teatab käesoleva kohustuse raames oma ametliku asukoha[19] kõikides punktis 1 osutatud muudes riikides: Riik || Perekonna- ja eesnimi või ärinimi ning täielik aadress || Allakirjutanu kinnitab, et kogu kirjavahetus, kõik teadaanded ja kõik tema võetud kohustusega seotud formaalsused ja protseduurid, mis on adresseeritud või kirjalikult esitatud ühte tema ametlikest asukohtadest, loetakse talle nõuetekohaselt kättetoimetatuks. Allakirjutanu tunnistab nende kohtute pädevust, kelle tööpiirkonnas on tema ametlikud asukohad. Allakirjutanu kohustub mitte muutma oma ametlikke asukohti; kui ta peab seda siiski tegema, siis teatab ta sellest enne tagatistolliasutusele. Koht ………., kuupäev ……… ……… (Allkiri)[20] II. Tagatistolliasutuse aktsept Tagatistolliasutus …………… Käendaja võetud kohustus aktsepteeritud (kuupäev) ................... …………… (Pitser ja allkiri)” 6. C5 lisa lahtris 7 lisatakse sõnade „Island” ja „Norra” vahele sõnad „endine Jugoslaavia Makedoonia vabariik”. 7. C6 lisa lahtris 6 lisatakse sõnade „Island” ja „Norra” vahele sõnad „endine Jugoslaavia Makedoonia vabariik”. [1] EÜT L 226, 13.8.1987, lk 2. * ELT: Please insert the reference number and the date of adoption of the Decision contained in doc….. [2] Perekonna- ja eesnimi või ärinimi. [3] Täielik aadress [4] Maha tõmmata konventsiooniosalis(t)e või teiste riikide (Andorra või San Marino) nimi, kelle territooriumi ei läbita. Viide Andorra Vürstiriigile ja San Marino Vabariigile kehtib ainult ühenduse transiitveo puhul. [5] Perekonna- ja eesnimi või ärinimi. [6] Kui mõne riigi õiguses ei ole ametliku asukoha valimise võimalust ette nähtud, määrab käendaja endale selles riigis esindaja, kellel on õigus vastu võtta käendajale adresseeritud kirjavahetust, ning lõike 4 teises ja neljandas lõigus sätestatud kohustus tuleb sellega vastavusse viia mutatis mutandis. Tagatisega seotud vaidluste lahendamine kuulub nende riikide kohtute pädevusse, kelle tööpiirkonnas on käendaja või esindaja ametlik asukoht. [7] Allakirjutaja kirjutab oma allkirja ette käsitsi järgmised sõnad: „Tagatis hõlmab … (summa).”, summa kirjutatakse sõnadega. [8] Täidab lähtetolliasutus. [9] Perekonna- ja eesnimi või ärinimi. [10] Täielik aadress. [11] Ainult ühenduse transiitvedude puhul. [12] Kui mõne riigi õiguses ei ole ametliku asukoha valimise võimalust ette nähtud, määrab käendaja endale selles riigis esindaja, kellel on õigus vastu võtta käendajale adresseeritud kirjavahetust, ning lõike 4 teises ja neljandas lõigus sätestatud kohustus tuleb sellega vastavusse viia mutatis mutandis. Tagatisega seotud vaidluste lahendamine kuulub nende riikide kohtute pädevusse, kelle tööpiirkonnas on käendaja või esindaja ametlik asukoht. [13] Allakirjutaja kirjutab oma allkirja ette käsitsi sõna „Tagatis”. [14] Perekonna- ja eesnimi või ärinimi. [15] Täielik aadress. [16] Mittevajalik maha tõmmata. [17] Maha tõmmata konventsiooniosalise või teiste riikide (Andorra või San Marino) nimi, kelle territooriumi ei läbita. Viide Andorra Vürstiriigile ja San Marino Vabariigile kehtib ainult ühenduse transiitveo puhul. [18] Perekonna- ja eesnimi või ärinimi. [19] Kui mõne riigi õiguses ei ole ametliku asukoha valimise võimalust ette nähtud, määrab käendaja endale selles riigis esindaja, kellel on õigus vastu võtta käendajale adresseeritud kirjavahetust, ning lõike 4 teises ja neljandas lõigus sätestatud kohustus tuleb sellega vastavusse viia mutatis mutandis. Tagatisega seotud vaidluste lahendamine kuulub nende riikide kohtute pädevusse, kelle tööpiirkonnas on käendaja või esindaja ametlik asukoht. [20] Allakirjutaja kirjutab oma allkirja ette käsitsi järgmised sõnad: „Tagatis hõlmab … (summa)”; summa kirjutatakse sõnadega.